open-index/open-wikipedia-markdown huggingface dataset:
Bønnebokopprøret

**Bønnebokopprøret** (**Prayer Book Rebellion**), også kjent som **Det vestlige opprøret** (**Western Rebellion**) var et opprør i det sørvestlige England i 1549.

I 1540-årene hadde Edward VI innført en rekke forandringer i den religiøse praksis for å fjerne visse ting som ble ansett for å være for katolske. De gamle liturgiske tekstene på latin ble i 1548 erstattet av *Den allmenne bønneboken*, *[[Book of Common Prayer]]*. Dette var upopulært i store deler av befolkningen, og møtte spesielt motstand i Devon og Cornwall. I Cornwall fikk det en betydning utover den religiøse, da mange i området ikke snakket engelsk, bare kornisk. 

I 1549 kom *[[Act of Uniformity 1549]]*, som gjorde det ulovlig å bruke den gamle bønneboken etter pinse 1549. Offentlige tjenestemenn fikk i oppgave å sørge for at dette ble håndhevet. 

I Sampford Courtenay i Devon fikk menigheten presten til å bruke den gamle boken. Lovens menn kom til den neste gudstjenesten for å sørge for at den nye ble brukt, og et håndgemeng under gudstjenesten førte til at en tilhenger av den nye boken, William Hellyons, ble spiddet med en høygaffel på kirketrappen. 

Opprørerne i menigheten samlet flere tusen støttespillere fra byer og landsbyer i nærheten, og fikk også med folk fra Cornwall. De gikk østover mot Crediton, og beleiret Exeter og krevde at den nye boken ble trukket tilbake. 

I London ble kongen og Det indre råd skremt av nyhetene fra vest, og en av kongens rådgivere, Sir Gawain Carew, ble sendt ut for å roe ned opprørerne. Samtidig ble Lord John Russell bedt om å samle tyske og italienske leiesoldater i tilfelle det ble nødvendig å bruke makt. 

Opprørerne var stort sett bønder, og hadde få andre våpen enn høygafler. Da det ble bestemt å bruke makt drepte leiesoldatene over tusen av dem ved Crediton, for så å drepe omkring 900 ubevæpnede mennesker ved Clyst St Mary. Ved Sampford Courtenay ble ytterligere 1&nbsp;300 drept, og 300 døde ved Fenny Bridges. Kongen utstedte ordre om at hertugen av Somerset og erkebiskop Thomas Cranmer skulle fortsette kampen. Under Sir Anthony Kingston gikk leiesoldater inn i Cornwall, hvor ytterligere opprørere ble drept. Totalt mistet omkring 4&nbsp;000 livet.

Et forsøk på å få Den allmenne bønneboken oversatt til kornisk til bruk i Cornwall ble ikke akseptert.
Staffordshire

**Staffordshire** (forkortes **Staffs**) er et grevskap i England. Det ligger i regionen Vest-Midlands. Deler av den engelske nasjonalskogen ligger innenfor grevskapet, som grenser til Cheshire, Derbyshire, Leicestershire, Warwickshire, West Midlands og Shropshire. 

Administrasjonssenteret er Stafford. Andre viktige byer er Stoke-on-Trent, Burton upon Trent, Lichfield, Newcastle-under-Lyme og Tamworth.

Det seremonielle grevskapet består av åtte distrikter i det administrative samt Stoke-on-Trent, som er en enhetlig myndighet.

## Historie

Det tradisjonelle grevskapet Staffordshire inkluderte Wolverhampton, Walsall og West Bromwich, som i 1974 ble innlemmet i det nye grevskapet West Midlands. På 1990-tallet ble Stoke-on-Trent en enhetlig myndighet, og er dermed selvstyrt.

## Topografi

I nord og sør har Staffordshire bakkete landskap, med heier i nord og det vakre området Cannock Chase i sør. Det er store kullforekomster i hele omrdået, og gode jernforekomster i sør. 

Den viktigste elven er Trent. Andre elver er Blythe og Churnet.

Jorden består for det meste av leire, og det har derfor aldri vært spesielt gode kår for landbruk i Staffordshire.

## Bilder

Fil:Wenceslas Hollar - Staffordshire (State 3).jpg| Kart over Staffordshire og dets hundreder av Wenceslas Hollar i tiden 1627–1677.
Fil:Stafford shire hall.jpg| Stafford Shire Hall. 
Fil:Boscobel House.jpg| Boscobel House.
Fil:Tamworth Castle 343714.jpg| Tamworth Castle.
Fil:Lichfield Cathedral.jpg| Lichfieldkatedralen.
Fil:Weston Park - geograph.org.uk - 995202.jpg| Weston Park
Fil:Wightwick Manor 01.jpg| Wightwick Manor
Fil:Staffordshire & Worcestershire Canal - geograph.org.uk - 494864.jpg| Staffordshire & Worcestershire-kanalen.
 

## Eksterne lenker
* 
* 
* East Staffordshire samfunnsnettsted
* BBCs nettsted for Staffordshire
Trent

**Trent** kan vise til:

;Steder:
* Trent (Texas) i USA
* Trent (Sør-Dakota) i USA
* Trento i Italia

;Elver:

* Trent (England) 
* Trent (Ontario) i Canada
* Trent (Nord-Carolina) i USA
* Trent (New Zealand)
**Trent* er også et alternativt navn på Piddle (Dorset) i England

;Annet:
* Trent University i Peterborough i Ontario i Canada
* En type jetmotor produsert av Rolls-Royce
* Innen kryptografi, en tredjepart som oppbevarer kodenøkler for to andre

## Se også
* Trenton
Trent (England)

:*Denne artikkelen omhandler elven Trent i England. For andre betydninger, se [[Trent]].*

**Trent** er en av de største elvene i England. Den har sitt utspring i Staffordshire, mellom Biddulph og Biddulph Moor, og renner gjennom Midlands inntil den ved Trent Falls løper sammen med Ouse og danner Humber, som renner derfra østover til Nordsjøen. Elva er 298 kilometer lang. Den renner nordover, noe som er uvanlig for engelske elver.

Trent renner forbi en rekke byer, blant annet Stoke-on-Trent, Burton upon Trent, Nottingham, Newark og Scunthorpe.

De største sideelvene er Idle, Devon, Erewash, Soar, Derwent, Dove, Mease og Tame.

Trent markerer grensen mellom de to engelske heroldenes områder, Norroy og Clarenceaux. «Nord for Trent» er derfor en av flere definisjoner på avgrensningen mellom det nordlige og sørlige England.

## Trent Aegir

På visse tider på året kan det på de nedre delene av Trent, som er påvirket av tidevannet, forekomme en middels stor tidevannsbølge (opp til 1,5 meter høy), som er kjent som «Trent Aegir».  Aegir forekommer når en høy springflo møter vannstrømmen fra elva, som går i motsatt retning. Traktformen på elvemunningen forsterker denne effekten, og forårsaker en stor bølge som kan merkes så langt oppstrøms som til Gainsborough, og noen ganger enda lengre.  Men bølgen kan ikke gå særlig langt forbi Gainsborough ettersom formen på elva reduserer den til ikke stort mer enn en krusning. Nord for Newark-on-Trent i Nottinghamshire ligger terskler i elva som stopper bølgen fullstendig.

Trent Aegir har sitt navn fra Æge, den norrøne gud for havet.

## Referanser


## Eksterne lenker
* 
*  Fotos langs Trent i Nottingham, fra Nottingham21
* Catchment Tributaries of the River Trent , forskningsprosjekt fra English Heritage og University of Birmingham
* Bilder av Trent i Nottingham
Churnet

**Churnet** er en elv i England som flyter inn Staffordshire og er en bielv til Dove. Opprinnelsen til navnet «Churnet» er ikke blitt forklart.

Elvens utspring er lokalisert rundt 300 moh i myrlandskapet i Staffordshire, nær bratthenget Gritstone i Roaches, og den renner ved siden av motorveien A53 mellom Leek og Buxton, går kun noen få hundre meter fra Black Brook, går via elvene Dane og Weaver og flyter ut i Irskesjøen. Imidlertid via Dove, Trent og utløpet Humber går den også til sist ut i Nordsjøen.

Churnet har blitt tungt påvirket av industri langs den lengde for over tusen år og som et resultat har den blitt en av de mest forurensede elver i Europa. Elven ble i stor grad benyttet i Leek av tekstilindustrien for å framstille fargestoff. Fargeindustrien ble etablert i 1734. Jernsmelteindustrien var tungt tilstede i Churnetdalen og det er dokumentert at helt siden minst 1290 har jern blitt smeltet ved å bruke elven som hovedkilde for energi. I dag er den eneste industrielle bruken av elven et grustak for sand ved Oakamoor, og etter at industrien i Meek og elvens dalføre har ebbet ut, har vannkvaliteten bedret seg såpass at laks har ble etablert på nytt.

## Referanser


## Eksterne lenker
* The Churnet Valley
Vestfjorden (Nordkapp)

**Vestfjorden** er en fjord på Magerøya i Nordkapp kommune i Finnmark. Fjorden ligger like øst for selve Nordkapp og strekker seg 6,5 kilometer sørvestover til enden av den lille Mefjorden.

Fjorden har innløp mellom Nordkapp i vest og Store Stikka i øst. Det kjente landemerket Hornet ligger på vestsiden av fjorden. I den ytterste delen av fjorden er det bare holmene Store og Litle Stikka som markerer den østlige grensen, men lenger inne går fjorden inn på vestsiden av Børneset. På østsiden av Børneset går Risfjorden inn til Skarsvåg. Innerst i Vestfjorden deler Støvelneset fjorden i to. Vestfjorden fortsetter på vestsiden til enden, mens Mefjorden går på østsiden av neset. Ved Mefjorden ligger også landemerket Kirkeporten. 

Innerst i Mefjorden ligger det et hus, men ellers er det ingen bygninger ved fjorden.

## Referanser
ONS-kode

**ONS-koder** (etter Office for National Statistics, det britiske statlige statistikkbyrået) er et hierarkisk kodesystem som brukes i Storbritannia for å sortere data fra folketellinger og andre statistiske data. 

## Oppbygning

*Hvert grevskap har en tosifret kode
*Distriktene innenfor grevskapet angis med de to sifrene pluss to bokstaver.
*Kretsene innenfor hvert distrikt angis med distriktskode pluss ytterligere to bokstaver
*Hver gate innenfor en krets angis med kretskoden pluss fire tall.
*En enhetlig myndighet fungerer i praksis både som et grevskap og et distrikt, og her derfor kode med to siffer og to bokstaver

### Eksempel

## Eksterne lenker
* Office for National Statistics
Vestfjorden (Tinn)

:*For andre fjorder med samme navn, se [[Vestfjorden]].*
**Vestfjorden** er en sidearm til Tinnsjå i Tinn kommune i Telemark. Fra fjordbunnen går Vestfjorddalen i retning Rjukan. I fjordbunnen er Mæl, med ferjeleiet for jernbaneferjen over Tinnsjøen til Tinnoset. Den kom i verdens søkelys i forbindelse med tungtvannsaksjonene under andre verdenskrig.
Vicente Fox

**Vicente Fox Quesada** (født 2. juli 1942) var Mexicos president fra den 1. desember 2000 til den 30. november 2006. Han representerte det kristeligdemokratiske Partido Acción Nacional (PAN).

Vicente Fox ble valgt i 2000 for en seksårig periode.  Han hadde tidligere en toppjobb i Coca-Cola.

## Referanser


## Eksterne lenker
* 
* 
*
Midt-Norge

**Midt-Norge** er en region i Norge med varierende avgrensning, avhengig av hvem som bruker det. Midt-Norge er ikke et veldefinert geografisk område og kan ikke regnes som en landsdel. Snevrest forstått utgjøres det av fylket Trøndelag, utfra en tradisjonell inndeling av landet i fem landsdeler. I videre betydning kan det også omfatte Nordmøre eller hele Møre og Romsdal fylke, Nord-Østerdal, og/eller Helgeland i Nordland fylke.

## Litteratur
I Aksel Arsdals lærebok *Handelsgeografi* fra 1924,  brukes «Midtnorge» som begrep for Trøndelag, Møre og Romsdal.  Samme definisjon og skriftform brukes av Vivian Ringnes i 1988. I dag ser «Midt-Norge» (med bindestrek) ut til å være langt vanligere i skriftlig form.

## Administrative avgrensninger
I mange sammenhenger (som språklig og kulturgeografisk) regnes Nordmøre-delen av Møre og Romsdal, og delvis også Romsdal, som en del av Midt-Norge, mens Sunnmøre og delvis også Romsdal i større grad regnes til Vestlandet.

Eksempler på offentlige institusjoner som bruker eller har brukt "Midt-Norge" som en del av sin regionale inndeling, er Helse Midt-Norge; Frostating lagdømme; Skatteetaten, Skatt Midt-Norge; Utlendingsdirektoratet, regionkontor Midt-Norge; Integrerings- og mangfoldsdirektoratet Midt-Norge; Arbeidstilsynet Midt-Norge; Kystverket Midt-Norge; og Statens vegvesen, region midt. Disse dekker alle fylkene Trøndelag og Møre og Romsdal.

NVE Region Midt dekker derimot Helgeland, Trøndelag og Nordmøre. Statsbygg inkluderer i tillegg til Trøndelagsfylket og Møre og Romsdal også Nordland sør for Bodø og kommunene i Nord-Gudbrandsdal og Nord-Østerdal.

Regionavisen *[[Adresseavisen]]* definerer på sin side Midt-Norge som Trøndelag, Nordmøre, fem kommuner i Nord-Østerdalen, og de sørligste kommunene i Nordland fylke. Dette utgjør samtidig avisens dekningsområde.

## Referanser
Hitratunnelen

**Hitratunnelen** er en undersjøisk veitunnel som forbinder øya Hitra med fastlandet. Den er en del av Fastlandsforbindelsen Hitra–Frøya (), og ble bygget i sammenheng med fylling og bru mellom øya Hemnskjel og Sunde på fastlandet i Snillfjord kommune. Selve tunnelen går mellom øyene Hemnskjel og Jøsnøya ved Sandstad på Hitra.

Første utbygging i fastlandsforbindelsen var Fjellværøyforbindelsen som ble åpnet 10. juli 1992. Hitratunnelen ble åpnet 8. desember 1994. Tredje og siste del er Frøyatunnelen som ble åpnet 23. juni 2000. Hitratunnelen var ved ferdigstilling i 1994 verdens dypeste undersjøiske tunnel.

Utbyggingskostnadene for fastlandsforbindelsen ble delt mellom staten (51 %), fylket og kommunene (11 %) og bompengefinansiering (38 %). Bompengeinnkreving var opprinnelig antatt å finne sted inntil 2012. Et vesentlig større trafikkgrunnlag enn beregnet samt at to av de tre prosjektene ble fullført under budsjett gir prosjektet en bedre økonomi enn forutsatt. Det ble da besluttet å nedlegge bomstasjonene på Dolmøya og Ansnes 31. januar 2003, bomstasjonen på Sandstad sto helt til 20. februar 2010. Bompengeinnkrevingen skjedde av selskapet Hitra Frøya Fastlandssamband.

Bedre økonomi i bompengeselskapet grunnet økt trafikk, gjorde at bompengeinnkrevingen ble avviklet 20. februar 2010, to år før planlagt.

Forbindelsen erstattet fergesambandet Sunde–Hemnskjel–Sandstad.

## Korte fakta
* Lengde: 5&nbsp;645 m
* Største dybde: 264 m under havoverflaten
* Stigningsforhold: 1:10
* Kjørefelt: 3
* Kostnad: 295 mill. kroner (80 mill. kroner under budsjett)
* Bro i fylling mellom Hemnskjel og Sunde er 54 meter lang, seilingshøyde 8 meter

## Se også
*Veitunneler i Norge
*Undersjøiske veitunneler i Norge

## Referanser
Leek (England)

**Leek** er en markedsby ved elven Churnet i Staffordshire, England. Byen er administrasjonssenter for distriktet Staffordshire Moorlands. Den ligger rundt 15&nbsp;km nordøst for Stoke-on-Trent og er en gammel borough som fikk kongelig charter i 1214. Kong Johan av England bevilget adelsmannen Ranulf de Blondeville retten til å holde et ukentlig marked hver onsdag og et årlig sjudagers *fair* (markedsdager) i Leek i 1207. Ingeniøren James Brindley bodde i Leek i det 1700-tallet. Han la ut det meste av kanalnettverket, og bygde en vanndrevet mølle, Brindleymøllen i 1752. Møllen er nå innredet som museum.

Leeks motto er *Arte Favente Nil Desperandum* som oversettes som «Our skill assisting us, we have no cause for despair» («Vår dyktighet støtter oss, vi har ingen grunn til fortvilelse»). I henhold til folketellingen i 2011 har byen en befolkning på 20 768 innbyggere.

## Økonomi
Byen hadde et fast kvegmarkeder i hundrevis av år, noe som reflekterer byens betydning og som et senter for de lokale gårdene. Som følge av den industrielle revolusjon ble byen en betydelig produsent av tekstiler, med framstilling av silke i særdeleshet. På 1900-tallet opphørte denne industrien.

Møllene fra byens tid som tekstilprodusent står igjen, og mange av dem har bli konvertert til annen bruk, blant annet som bolighus. Britannia, det tidligere Building Society (og i 2009 sammenslått med The Co-operative Banking Group), har sitt hovedkvarter i byen og er en betydelig lokal arbeidsgiver.

Alton Towers, som driver fornøyelsesparker, er beliggende i distriktet Staffordshire Moorlands og har også et stort antall sysselsatte fra Leek og omgivelsene rundt.

## Vennskapsbyer
Leek har følgende vennskapsbyer:

*  Este, Italia

## Referanser


## Eksterne lenker
*
Sampford Courtenay

**Sampford Courtenay** er en landsby og verdslig sogn i West Devon, og har i dag en befolkning på 509 innbyggere (2001).

Kirken for sankt Andreas, Church of St Andrew, er hovedsakelig bygget i granitt, og har et elegant tårn.

Landsbyen har jernbaneforbindelse ved den nærliggende jernbanestasjonen ved Belstone Corner. Denne fungerer som et stoppested for Dartmoor Railway mellom Okehampton og Exeter i helgene sommerstid.

## Historie
Sampford Courtenay er mest kjent for å være stedet hvor Bønnebokopprøret først begynte i 1549, og hvor opprørerne hadde sin siste skanse. Bakgrunnen var at tudortidens England forsøkte å fjerne seg fra det katolske, og blant annet ble liturgiske tekster på latin fjernet og erstattet av *Book of Common Prayer* («Den allmenne bønneboken») på engelsk. Særlig i Devon og Cornwall møtte dette stor motstand, til tross for at folk flest ikke forsto latin. I Sampford Courtenay tvang menigheten presten til å bruke den gamle boken. Lovens menn kom til den neste gudstjenesten for å sørge for at den nye ble brukt, folk hadde drukket sider og under håndgemeng under gudstjenesten ble den respekterte William Hellyons drept av et skudd da han forsøkte å ro ned lokalbefolkningen. Opphisset av mordet, ropte de at de skulle marsjere til London for å fortelle kongen hva de mente. Etter hvert fikk myndighetene samlet utenlandske leiesoldater som slo ned opprøret. Rundt 4000 mennesker skal dødd som følge av det.

## Kultur
Sampford Courtenay er det området som forfatteren M.R. James (1862–1936) hadde i tankene for sin spøkelsesfortelling «Martin's Close», den sjette fortellingen i *More Ghost Stories* som ble utgitt i 1911. Vertshuset New Inn som opptrer i denne fortellingen er et faktisk sted og er i dag en vernet bygning i klasse II, opprinnelig bygget en gang på 1500-tallet.

## Referanser


## Eksterne lenker
*
Tinnoset

**Tinnoset** er en tettbebyggelse i sørenden av Tinnsjø i Notodden kommune i Telemark. Her ligger fergeleiet for jernbanefergen over Tinnsjø til Mæl, som utgjør en del av banen til Rjukan. Her ligger også slippen der ferjene blir ettersett, og Tinnoset stasjon.

## Galleri

File:Tinnoset fergekai.jpg|Tinnoset fergekai, mai 2023
File:Vinsjhuset.jpg|Vinsjhuset på Tinnoset slipp
File:Blokk ned.jpg|Blokken på slippen
File:Slippen er klar.jpg|Slippen er klar for Storegut, mai 2021
File:Slipp-17.jpg|MF Storegut er på land
Valen

**Valen** kan vise til:

## Steder
*Valen (Kvinnherad) &ndash; ei bygd i Kvinnherad kommune i Hordaland.
*Valen (Bindal) &ndash; en fjord i Bindal kommune i Nordland.

## Personer
*Anita Valen de Vries &ndash; norsk syklist.
*Fartein Valen &ndash; norsk komponist.
* Guro Valen &ndash; norsk lege
*Henry Valen &ndash; norsk statsviter.
*Kristian Valen &ndash; norsk komiker.
*Monica Valen (tidligere Valvik) &ndash; norsk syklist.
*Snorre Valen &ndash; norsk politiker og musiker.
*Sverre Valen &ndash; norsk kordirigent.
Magnhild Bruheim

**Magnhild Bruheim** (født 17. september 1951 i Skjåk) er en norsk forfatter og frilansjournalist. Hun er utdannet cand.philol. med hovedfag i nordisk ved Universitetet i Oslo i 1982, og har tilleggsutdanning som journalist. Hun har tidligere arbeidet som radio- og TV-journalist i NRK Oppland. Bruheim debuterte som forfatter i 1997. Noen av bøkene hennes er oversatt til tysk.

Bruheims krimromaner er satt i bygdemiljø. Sammen med Kolbjørn Hauge regnes hun som en av de fremste eksponentene for subgenren «bygdekrim». Hun var leder av Norsk Målungdom 1978-79.

Bruheim tar for seg det norske bygdelivet i perioden 1960-2000.
 
Hun er forfatteren og lyrikeren Jan-Magnus Bruheims niese.

## Bibliografi
* *Varselet* &ndash; Kriminalroman (1997)
* *Maskerade* &ndash; Kriminalroman (1999)
* *Utan englevakt* &ndash; Kriminalroman (2000)
* *Lykkeland: Minne frå slagerbøkene* &ndash; Dokumentar (2000) (Sammen med Sissel Bjørgan)
* *Svart arv* &ndash; Kriminalroman (2001). Senere dramatisert av forfatteren for Radioteatret (2008)
* *Dragsug* &ndash; Kriminalroman (2002)
* *Ny melding* &ndash; Kriminalroman/ungdomsroman (2003)
* *Matminne frå Gudbrandsdalen* &ndash; Dokumentar (2004) (Sammen med Hilde Grytting og Aasmund Hanslien)
* *Trolldomskraft* &ndash; Historisk roman/ungdomsroman (2005)
* *Venneringen* &ndash; Kriminalroman/ungdomsroman (2007)
* *Nattskrik* &ndash; Kriminalroman (2008)
* *På flukt* &ndash; Kriminalroman/ungdomsroman (2010)
* *Det som ein gong var* &ndash; Roman (2010)
* *Blod på hendene* &ndash; Roman (2011)
* *Det som er sant* &ndash; Roman (2013)
* *Motorsykkelmysteriet* &ndash; Barnebok. Roman, Samlaget (2014) 
* *Hyttemysteriet* &ndash; Barnebok, Samlaget (2015) 
* *Bjørnemysteriet* &ndash; Barnebok, Samlaget (2016)
* Det som var - Roman(2019)

**Artikler**
* «Diktararv» i *Syn og Segn*, nr 1, 2002 (Om Olav Aukrust, Tor Jonsson, Tore Ørjasæter)

## Referanser


## Kilder
* Presentasjon av Magnhild Bruheim i Forfatterkatalogen på Forfattersentrums nettsider

## Eksterne lenker
* Bruheims hjemmeside på Forfatternett Oppland
* Ragnhild Engelskjøn. Anmeldelse av ''Varselet''. Fra ''Nordlit''
* Magnhild Bruheim i NRK Forfatter
* Magnhild Bruheim i Dagbladet Forfatter
* Magnhild Bruheim i Aftenposten Alex
* Magnhild Bruheims forfatterblogg
Frostatinget

**Frostatinget** *([[Norrønt språk|norrønt]]: Frostuþingslǫg*) var navnet på *[[Trøndelag]]ens lovområde (Þrœndalǫg)*, hvor Frostatingsloven gjaldt. Fellestinget hadde sete på Logtun på Frosta i Trøndelag. Dagens Frostating, Frostating lagmannsrett, omfatter fylkene Trøndelag og Møre og Romsdal, og har sete i Trondheim.
## Lovens område
Inntrøndske:
* *[[Sparbyggjafylke|Sparbyggjafylki]]*: Sparbu, Egge, Kvam, Stod, Steinkjer, Snåsa og Lierne,
* *[[Øynafylke|Eynafylki]]*: Beitstad, Inderøy og Verran,
* *[[Verdølafylke|Verdølafylki]]*: Verdal,
* *[[Skøynafylke|Skeynafylki]]*: Skogn, Ytterøy og Mosvik.
Uttrøndske:
* *[[Stjórdølafylki]]*: Øvre og Nedre Stjørdal, Selbu og Tydal,
* *[[Strindafylke|Strindafylki]]*: Strinda, Leksvik, Frosta og Åsen,
* *[[Gauldølafylke|Gauldølafylki]]*: hele Gauldalen, Klæbu, Tiller og Leinstrand,
* *[[Orkdølafylke|Orkdølafylki]]*: hele Orkladalføret og Børsa, Skaun, Buvika og Byneset.

På 900-tallet ble også Nordmøre, Romsdal og Namdalen en del av Frostatinget. Fosen var på dette tidspunkt en del av Nordmøre. Ifølge Magnus Lagabøtes landslov skulle hvert fylke i Uttrøndelag være representert med 60 mann, hvert fylke i Inntrøndelag 40, mens tilsvarende for Romsdal og Namdalen var to fra hvert skipreide og Nordmøre inkludert Fosen tre fra hvert skipreide og det samme fra Oppdal.

## Frostatingseglet
Frostatingseglet viser kong Magnus Lagabøte på St. Hansdag i 1274 idét han sitter på tronen og gir lagmannen for Frostatinget den nye Frostatingsloven. Tingbøndene&nbsp;– tre stykker&nbsp;– står på kongens venstre side, kongen i midten med kronen på hodet og septeret i hånden, og med den norske loven under føttene. Nederst i seglet er det to bueskyttere; den ene sikter på et ekorn, mens den andre sikter på en fugl. Både ekornet og fuglen sitter i hvert sitt tre.

Originalen til Frostatingseglet er i det norske Diplomatarium, og står i et dokument datert 1. juni 1453, trykt i *Dipl. Norv. VIII no. 349*&nbsp;.

## Fotnoter og referanser


## Litteratur
*
*
Oblast

**Oblast** (tsjekkisk: *oblast*; slovakisk: *oblasť*; russisk og ukrainsk: область, *oblast*; belarusisk: *во́бласьць*; bulgarsk: *о́бласт*) er fellesbetegnelsen for undernasjonal administrativ enhet i Russland, Bulgaria og en del stater som tidligere tilhørte Sovjetunionen, herunder Belarus (Hviterussland) og Ukraina. Historisk sett ble det brukt i det russiske keiserdømmet og videreført av Sovjetunionen. Mulige norske oversettelser av ordet er «område», «sone», «provins», «region» eller «fylke».

## Etymologi
Betegnelsen oblast er lånt fra russiske область, *oblast*, hvor det er arvet fra gammeløstslavisk, igjen lånt fra kirkeslaviske область, *oblastĭ*, bokstavelig betydning  «makt, imperium», dannet av prefikset oб-, *оb-* (beslektet med klassisk latin: *ob* og gammelgresk: ἐπί, ἔπι, *epi*) og kirkeslavisk: власть, *vlastĭ*, bokstavelig betydning «makt, herske».I gammeløstslavisk ble det brukt sammen med оболость, *obolost*, ekvivalent med об-, *ob-*, «mot» og волость, *volost*, «territorium, stat, makt».

## I bruk
Følgende land bruker *oblast* (eller kognatord av det) som begrep for undernasjonale enheter:
*Bulgaria; se Bulgarias oblaster
*Belarus; se Belarus’ voblastser
*Kasakhstan; se Kasakhstans oblyster
*Kirgisistan; se Kirigisistans oblaster
*Russland; se Russlands oblaster
*Ukraina; se Ukrainas oblaster

*Oblast* ble også brukt i Sovjetunionen; se Sovjetunionens oblaster.

## Referanser


## Eksterne lenker
*
Vladimir Smirnov (langrennsløper)

**Vladimir Mikhajlovitsj Smirnov** (Владимир Михайлович Смирнов; født 1964) er en tidligere kasakhstansk langrennsløper.

## Karriere

Smirnov vant OL-gull på 50&nbsp;km i 1994, sølv på 30&nbsp;km i OL i 1988, 10&nbsp;km og 15&nbsp;km OL i 1994 og bronse på 15&nbsp;km under OL i 1988.

Smirnov vant også VM-gull på 30&nbsp;km i 1989, 30, 15&nbsp;km og 10&nbsp;km i 1995 og VM-sølv på 15&nbsp;km og 10&nbsp;km i 1993, samt bronse på 30&nbsp;km i samme mesterskap. Han har også VM-bronse på 15&nbsp;km og 30&nbsp;km 1991, samt 50&nbsp;km 1995. Smirnov vant verdenscupen sammenlagt i 1991 og 1994 og har 30 enkeltseirer i verdenscupen. I 1994 ble han sammen med Ljubov Jegorova og Espen Bredesen tildelt Holmenkollmedaljen.

Til tross for at Smirnov i en årrekke var den hardeste konkurrenten til de norske langrennsløperne ble han svært populær hos det norske publikum. Da han vant femmila under OL på Lillehammer ble sangen «Seier'n er vår» spontant endret til «Smirre er vår».

## Resultater i verdenscupen i langrenn

### Individuelle seire

### Sammenlagtplasseringer

## Litteratur
* Marit Christensen/Vladimir Smirnov: *Smirre* (ISBN 82-03-26041-1)

## Referanser


## Eksterne lenker
* 
* 
*
Lan

Med **Lan** kan det siktes til:

*Lokalnett (engelsk *Local Area Network*; forkortet LAN), 
*Fylket Lan i byprefekturet Lüliang i provinsen Shanxi i Folkerepublikken Kina.
*Lan (navn), et kinesisk kvinnenavn
Günter Schabowski

**Günter Schabowski** (1929–2015) var en kommunistisk politiker fra DDR, som er best kjent som medlem av politbyrået i kommunistpartiet Sozialistische Einheitspartei Deutschlands og for sin sentrale rolle under Berlinmurens fall.

## Liv og virke
Schabowski studerte journalistikk i Leipzig. Han ble redaktør av fagforeningsbladet *Tribüne*. I 1952 ble han medlem av det statsbærende partiet SED, og i 1978 ble han sjefredaktør for hovedorganet for SED, *Neues Deutschland*.  I 1981 ble han medlem av sentralkomiteen i SED, i 1985 førstesekretær i partiorganisasjonen i Øst-Berlin og medlem av politbyrået.

Schabowski ble berømt da han som politbyråmedlem på en direkteoverført internasjonal pressekonferanse den 9. november 1989 som følge av en misforståelse kunngjorde at nye utreisebestemmelser skulle gjelde «med en gang» («ab sofort»). Titusener av mennesker strømmet deretter til Berlinmuren, hvor grensevaktene tillot fri passasje.

Etter kommunistregimets sammenbrudd ble en rekke tidligere fremstående medlemmer av regimet ekskludert fra kommunistpartiet, som først skiftet navn til SED-PDS og siden til PDS. Schabowski var blant dem som ble ekskludert. Etter gjenforeningen ble han stilt for retten for drapene på flyktninger ved Berlinmuren og grensen mot Vest-Tyskland og fikk en fengselsstraff på tre år. Han ble benådet av Berlins regjerende borgermester Eberhard Diepgen (CDU) og løslatt etter åtte måneders soning.

I boken *Der Absturz* (1991) tok han et oppgjør med seg selv og de andre lederne for kommunistregimet. Han var også senere en sterk kritiker av det tidligere kommunistregimet i DDR, og av sosialisme i alminnelighet, og beklaget sine handlinger i denne tiden. Han annonserte offentlig at han støttet det konservative partiet CDU. Mellom 1992 og 1999 var han redaktør for en liten lokalavis.

Han bodde i Berlin med sin russiskfødte kone.

## Sitater
* «Det som imponerer meg mest er at jeg var en ansvarlig representant for et regime som folk led under, og hvor undertrykkelsen var rettet mot individer, som ble forfulgt på grunn av sine opposisjonelle synspunkter. Deres posisjon var den rette. Min posisjon var den gale. Vi hadde ikke evner til demokrati, men prøvde i fraværet av bedre argumenter å kvitte oss med meningsmotstandere med direkte vold»

## Publikasjoner
* *Der Absturz*, Rowohlt Berlin Verlang, 1991
* *Das Politbüro, Ende eines Mythos, Eine Befragung*, publisert av Frank Sieren og Ludwig Koehne, Rowohlt, rororo Aktuell 12888, Reinbeck 1991
## Referanser


## Eksterne lenker
* 
*
Bydatanett

Et **bydatanett** (engelsk ***metropolitan area network***, forkortet **MAN**) er et datanett som dekker en by eller et tilsvarende stort område.
Vidstrakt datanett

Et **vidstrakt datanett** (engelsk **wide area network**, forkortet **WAN**) er et datanett som dekker et stort geografisk område. Det beste eksempelet på et WAN er Internett.

Mange WAN er bygget for en bestemt organisasjon og er private, mens andre, bygget av en ISP, sørger for forbindelse fra en organisasjons LAN til Internett.
Man (andre betydninger)

**Man** eller **MAN** kan referere til:

* Man, en øy i Irskesjøen
* Man (hår), nakkehår som vokser langs nakkekammen og ned mot ryggen på noen pelsdyrarter, f.eks. hester.
* MAN, avledet av *Maschinenfabrik Augsburg–Nürnberg*, et tysk industrikonsern
** MAN Truck & Bus, produsent av nyttekjøretøy
* Man, en kinesisk dialekt
* Man (navn), et fornavn
* Bydatanett, Metropolitan Area Network
* IATA-koden til Manchester lufthavn i Storbritannia
* Man, en walisisk progrock-gruppe
George Curtis

**George Curtis** (født 3. desember 1919 i West Thurrock, død 17. november 2004 i Basildon, England) var trener for  fra 1969 til 1970, og igjen i 1976. Han førte klubben til seriemesterskap i 1969, og til sølvplassering sesongen etter.

Han måtte imidlertid gi seg, da mange anså Rosenborg for å spille kjedelig fotball. Dette kan forsåvidt forstås med en målforskjell på 15-5 i løpet av 18 kamper, men det må også tas med at Rosenborgs faste målscorere, Odd Iversen og Harald Sunde, forsvant til Belgia etter Georges første sesong som trener for klubben. Nils Arne Eggen og Tor Røste Fossen tok over etter Curtis denne sesongen.

Han kom tilbake som trener for Rosenborg igjen i 1976, etter å ha vært engasjert som landslagstrener for  i perioden 1971 til 1974, men var sterkt redusert etter en bilulykke hvor også hans norske kone omkom. Han ble ingen suksess det året, og Nils Arne Eggen (som tidligere hadde vært kaptein under Curtis) måtte igjen overta som trener, syv serierunder før slutt. Rosenborg havnet til slutt på 8.-plass den sesongen.

Curtis var aktiv som spiller både før og etter andre verdenskrig. Han utmerket seg som en «elegant og dyktig» midtbanespiller for de engelske topplagene Arsenal og Southampton. For sistnevnte er han bokført med mer enn 170 kamper og totalt 11 mål.

## Kjente sitat
* &ndash;&nbsp;«This is a ball», var hans berømte presentasjonsreplikk overfor Rosenborg-spillerne vinteren 1969.
* &ndash;&nbsp;«Du må itj gå så fort fræm, no», var Odd Iversens like berømte svar.
* &ndash;&nbsp;«Vis meg en god taper, og jeg skal vise deg en taper».
* &ndash;&nbsp;«De norske spillerne var i hvert fall gode på innkast!», sa en forbannet landslagstrener etter at  tapte 1-2 for  i 1973.

## Referanser
Frank Luck

**Frank Luck** (født 5. desember 1967 i Schmalkalden) er en tidligere tysk skiskytter som representerte DDR, senere Tyskland.

Frank Luck begynte tidlig å gå langrenn, men gikk i 1980 over til skiskyting. Allerede i 1988, 20 år gammel, kvalifiserte han seg til vinter-OL i Calgary, der han kom på sjetteplass i sprintøvelsen. Det store gjennombruddet kom med verdensmestertittelen på 10 kilometer i 1989. På grunn av sykdom kunne han ikke delta i Albertville i 1992, men under OL på Lillehammer i 1994 tok han gullmedalje med det tyske stafettlaget. Denne bragden gjentok han fire år senere i Nagano.

I løpet av den 17 år lange karrieren vant Luck totalt 11 VM-titler, den siste i stafetten i 2004 i Oberhof. Etter dette rennet la Luck opp som skiskytter. Med ytterligere fem sølvmedaljer og fire bronsemedaljer er han den nest fremste VM-deltakeren gjennom alle tider etter Ole Einar Bjørndalen.

## Dopet
Frank Luck innrømmet i et TV-program den 6. april 2009 at han benyttet doping på slutten av 1980-tallet uten at han visste det. Han benyttet Oral-Turinabol, et anabole steroid og han mener at effekten var negativ. Eirik Kvalfoss, som ble slått av Luck på VM-sprinten i 1989, mente det var seint å komme med dette så lenge etterpå. Han påpekte videre at han syntes dette var trist.

## Internasjonale titler
* 1989 Verdensmester 10 km og stafett
* 1990 Verdensmester lag
* 1991 Verdensmester stafett
* 1993 Verdensmester lag
* 1994 Olympisk mester stafett
* 1995 Verdensmester stafett
* 1997 Verdensmester stafett
* 1998 Olympisk mester stafett
* 1999 Verdensmester 10 km
* 2000 Verdensmester jaktstart
* 2003 Verdensmester stafett
* 2004 Verdensmester stafett

## Referanser


## Eksterne lenker
* 
*
Cadw

**Cadw** er en delvis uavhengig, men offentlig finansiert, etat som har ansvar for historiske minnesmerker i Wales og for administrasjon av bygningsvern. Hovedkvarteret ligger i Cardiff. Den tilsvarer de andre britiske fornminneforeningene English Heritage og Historic Scotland. 

Navnet kommer fra et walisisk verb som betyr «beholde». De fleste slott, bispepalasser, historiske hus og klosterruiner er underlagt Cadw. Organisasjonen eier ikke minnesmerkene – de er normalt statlig eiendom – men har ansvar for vedlikehold og for å sørge for at de er åpne for allmennheten. 

Cadw er også ansvarlig for freding av bygninger og minnesmerker, og har et overordnet ansvar for bevaring av historiske bygninger og steder av arkeologisk interesse, også om disse ikke er direkte underlagt organisasjonen.

## Steder som drives av Cadw

*Listen er ufullstendig*

* Chepstow Castle
* Beaumaris Castle
* Caerleon: Romersk amfiteater og badehus
* St. Davids: Ruiner av biskopens palass, 14. århundre

## Eksterne lenker
* Cadws hjemmeside
Skriptspråk

**Skriptprogrammeringsspråk**, som oftest kalt **skriptspråk**, er en type programmeringsspråk som tolkes og utføres av separate programmer. Et skript er en fil som inneholder kommandoer i et skriptspråk. Et skript er som et «manuskript» for tolkeprogrammet. De første typiske skriptspråkene ble ofte kalt «jobbkontrollspråk».

## Forskjell fra kompilerte språk
Formelt skiller man mellom tolkede språk (skriptspråk) og kompilerte språk. Forskjellen er at kildekoden til et skript leses som en del av utførelsen, enten rett før eller under kjøring. Et skript er ikke et dataprogram i egentlig forstand, siden kildekoden aldri kompileres helt til prosessorinstrukser. Noen ganger kalles også skript for programmer, siden det er liten praktisk forskjell. Noen ganger sier man også at et skript kompileres i forbindelse med kjøring, selv om koden ikke blir gjort om til maskinspråk. 

De fleste moderne implementasjoner av de mest brukte skriptspråkene er i dag gjort ved hjelp av en virtuell maskin, det vil si en maskinuavhengig lavnivårepresentasjon, ofte kalt bytekode. Dette åpner opp for bruk av sanntidskompilering og andre ytelsesoptimaliseringer som er vanlig i virtuelle maskinimplementasjoner, noe som ofte gir mange ganger økt ytelse i forhold til en rent tolket kjøring av skriptet.

## Liste over skriptspråk

* ACS
* ActionScript
* AppleScript
* Awk
* BeanShell (for Java)
* Bourne-Again Shell (bash)
* Brain
* CobolScript
* C shell (csh)
* ColdFusion
* CS
* DCL
* Dylan
* E
* Escapade (Tjenerbasert skripting)
* Euphoria
* GameMonkeyScript
* GML
* Groovy
* Guile
* Haskell
* HyperTalk
* ICI
* IRC script
* JavaScript (ECMAScript)
* JCL
* Jython
* KornShell (ksh)
* Lua
* Lingo
* LoadRunner
* mIRC script
* Miva
* MS-DOS batch
* MUMPS
* NWscript
* ObjectRexx
* Perl
* PHP
* Pike
* Pliant
* Preprosessoren til C og C++
* Python
* QuakeC
* REBOL
* REXX
* Ruby
* Scheme
* ScriptBasic
* Bourne Shell (sh)
* Shorthand Language
* Simkin
* TENEX C shell (tcsh)
* Tcl
* UnrealScript
* UserTalk
* VBScript
* Visual DialogScript
* Z Shell (zsh)
* ZZT-oop

## Referanser
Dykkefysikk

Dette er fysikkens lover som en må ta hensyn til ved dykking:

* Oppdrift – når en er i vann vil den samlede massen av dykkerens kropp og utstyr fortrenge en mengde vann og størrelseforholdene på disse to parametrene avgjør om dykkeren vil flyte eller synke.
* Boyles lov om trykk og volum - når trykket øker vil gassvolumet i dykkerens kropp og utstyr reduseres. P*V = K, hvor P er trykk, V er volum og K er en konstant. Forutsetter at temperaturen er konstant.
*Daltons lov- i en blanding av gasser vil konsentrasjonen av de individuelle gasskomponentene bestemmes av partialtrykket til de enkelte gassene. Pt = P1 + P2 +Pn  Pt er Totaltrykket, P1 er deltrykk gass 1, P2 er deltrykk gass 2 osv. I luft vil Pt =P02 + PN2  Totaltrykket er lik deltrykket av oksygen (P02) pluss deltrykket av nitrogen (PN2).
* Henrys lov – Når trykket øker vil mengden gass som løses av blodet og kroppens vev øke og dette vil må en ta hensyn til ved dekompresjon for å unngå trykkfallsyke. 

Fysiske effekter i vann:
* Trykk – totaltrykket under vann er summen av atmosfæretrykket og vanntrykket
* Tetthet – ulike deler av kroppen og dykkerens utstyr som luft, vann, stål, bly har stor forskjell i tetthet.
* Det er økt varmeledningsevne i vann sammenlignet med luft.
* Adsorpsjon av lys og reduksjon av farger under vann.
* Under trykk vil gasser bli komprimert, men ikke væsker (i hvert fall i svært liten grad ved de trykk som er aktuelle ved dykking).
* Gravitasjonskrefter og jordrotasjon fører til tidevannsstrømmer
* Effekt av vær som vind som forårsaker bølger og endringer av temperaturen
Guglielmo Marconi

**Guglielmo Marconi** (1874–1937) var en italiensk fysiker og ingeniør. Han var en pioner innen trådløs telekommunikasjon. Marconis arbeid var særlig viktig for kringkastingsteknikk og han blir ofte anerkjent som oppfinneren av radioen. Sammen med pave Pius XI og pater Giuseppe Gianfranceschi S.J. var han en av grunnleggerne av Vatikanradioen, som begynte å sende den 21. september 1930. Det var verdens første FM-sender (UHF).

## Bakgrunn
Guglielmo Marconi ble født som andre sønn til den meget suksessrike italienske landeieren Giuseppe Marconi og den irske konen Annie Jameson. Han gikk på privatskole i Bologna, Firenze og i Livorno. Han studerte ved Universitetet i Bologna. Allerede i ungdommen interesserte han seg for fysikk og elektrisitet. Han studerte arbeidene til James Clerk Maxwell, Heinrich Hertz, Augusto Righi, Oliver Lodge og andre.

## Oppfinnelser
Fra 1890 arbeidet Marconi med trådløs telegrafi. I 1895 begynte han med eksperimenter hjemme på gården til faren. Han klarte å utvikle et apparat som man kunne sende trådløse signaler med. Rekkevidden var omtrent tre kilometer.  

Han tok patent på systemet sitt i Storbritannia, med britisk patent nummer 12039. I 1897 grunnla han foretaket ''Marconi’s Wireless Telegraph Company Ltd.'' med hovedkontor i London. I 1899 sendte han en trådløs radiomelding over 51 km fra Frankrike til England. Den 12. desember 1901 lyktes han i den første transatlantiske trådløse overføringen. Dette sammen med sin venn Nikola Tesla.

I 1909 fikk Marconi nobelprisen i fysikk sammen med Karl Ferdinand Braun. Han fikk også æren for å ha reddet mange liv, med sin oppfinnelse, da Titanic sank i 1912. Dette førte til endelig heltestatus og sementerte selskapets suksess.  

Senere arbeidet han med hvordan man kunne bruke kortbølger og  mikrobølger.

Han døde 20. juli 1937 i Italia.

## Se også
* Radio
* Telefunken
* Marconi

## Referanser


## Eksterne lenker

* http://www.marconi.com/
Ruud

**Ruud** er en variant av ordet rud, fra norrønt *ruð*, i betydningen nyrydningsgård. Ruud er et vanlig stedsnavn og etternavn i Norge. 4754 personer hadde etternavnet Ruud i Norge per 2010, mens varianten Rud ble brukt av kun 384 personer.

## Personer
*Asbjørn Ruud, norsk skihopper
*Birger Ruud, norsk skihopper
*Casper Ruud, norsk tennisspiller
*Christian Ruud, norsk tennisspiller
*Ole Kristian Ruud, norsk dirigent
*Roger Ruud, norsk skihopper
*Morten Ruud, sysselmann på Svalbard

## Referanser
Adolf Furtwängler

**Adolf Furtwängler** (1853–1907) var en tysk klassisk arkeolog og kunsthistoriker. Han var far til dirigenten Wilhelm Furtwängler.

Han ble født i Freiburg im Breisgau, og ble utdannet der, i Leipzig og i München, hvor han var elev av H. Brunn. Han gjorde et stort arbeid med å utvikle Brunns komparative metode innen kunstkritikk. Han deltok i utgravningene på Olympen i 1878, ble assistent ved Berlinmuseet i 1880 og professor i Berlin i 1884, senere i München. Hans siste utgravning var ved Aegina.

Furtwängler var en fruktbar forfatter og dyktig kritiker. Hans arbeider dominerte ikke bare den arkeologiske kritikken, men økte fagets anseelse og stilling hjemme og ute. Han døde i Athen.

## Verker

* Olympia IV: Die Bronzen und die übrigen kleineren Funde aus Olympia, 1890
* Meisterwerke der griechischen Plastik, 1893
* Goldfund von Vettersfelde. 43. Berliner Winkelmanns-Programm 1883
* Die antiken Gemmen, 1900
* Die griechische Vasenmalerei, 2 Bände, 1904/1905 
* Ägina – Heiligtum der Aphaia, 2 Bände, 1906
* Kleine Schriften von Adolf Furtwängler, 2 Bände, hrsg. von J. Sieveking und L. Curtius (1912, 1913)

## Referanser


## Litteratur

* Reinhard Lullies (red.): *Archäologenbildnisse*. Zabern, Mainz 1988. S. 110 f. ISBN 3-8053-0971-6
* Martin Flashar (red.): *Adolf Furtwängler, der Archäologe*. Ausstellung Freiburg 2003. Biering & Brinkmann, München 2003. ISBN 3-930609-41-X

## Eksterne lenker

*
Sør-Australia

**Sør-Australia** (engelsk: *South Australia*) er en delstat i Australia. Den ligger sentralt i Australia langs bredden av Australbukta og dekker noen av de tørreste områdene i Australia. Sør-Australia grenser til alle de andre delstatene på fastlandet, samt Nordterritoriet. 

Mesteparten av befolkningen bor i delstatshovedstaden Adelaide og i elvedalen rundt elven Murray.

## Referanser
Meråkerklarinett

**Meråkerklarinetten** er et moderne norsk folkeinstrument, gjerne omtalt som et gjeterinstrument. Produksjon av folkelige klarinetter har lange tradisjoner i Meråker, og på 1950- og 1960-tallet tok Harald Gilland opp tradisjonen. Nå i dag står Nils Underhaug for produksjonen.

Instrumentet kan opprinnelig ha lignet på østerdalsklarinetten. Den skiller seg fra andre folkelige klarinetter ved at den har et tilpasset b-klarinettrørblad, og plant rørbladanlegg. 

Meråkerklarinetten har blitt solgt til store deler av verden.

Det norske bandet Tigerlily, som nok er mest kjent for bruken av norsk sekkepipe, har også spilt inn låter med meråkerklarinett. 

## Innspillinger
* Meråkerklarinetten i Solo og Samspell - Geir E. Larsen, Bjørn Aksdal. Etnisk musikklubb EM46, 2009
* Meråkerklarinett (musikkassett) Ringve Museum. Trondheim 1988

## Eksterne lenker
*
Essex (andre betydninger)

**Essex** kan vise til:

## Steder
*Grevskapet Essex, England
*Kongedømmet Essex, angelsaksisk kongedømme i England
*Essex, Connecticut
*Essex, Illinois
*Essex, Iowa
*Essex, Maryland
*Essex, Massachusetts
*Essex, Michigan
*Essexville, Michigan
*Essex, Missouri
*Essex Fells, New Jersey
*Essex, New York
*Essex Junction, Vermont
* Essex County i Ontario
* Essex County (Massachusetts)
* Essex County (New Jersey)
* Essex County (New York)
* Essex County (Vermont)
* Essex County (Virginia)

## Skip
* USS «Essex», amerikansk slupp sjøsatt i 1876.
* HMS «Essex», britisk krysser sjøsatt i 1901.
* USS «Essex», amerikansk hangarskip sjøsatt i 1942.
* Essex-klassen, amerikansk hangarskipsklasse

## Annet
* Universitetet i Essex
* Biltype produsert av Hudson Motor Car Company
M (tegneserie)

***M*** er en norsk tegneserie laget av Mads Eriksen. Serien ble først utgitt som biserie i *[[Pondus (tegneserieblad)|Pondus]]* fra 2004 til 2006. 

Mellom 2006 og 2012 ble tegneserien gitt ut som eget blad, men tidligere striper ble publisert i tegneseriebladet *[[Kollektivet (tegneserie)|Kollektivet]]* fram til 2014. I 2021 returnerte tegneserien i *Pondus* nr 10/2021.

## Publisering
Tidligere hadde serien fast plass i *[[Dagbladet]]* og *[[Adresseavisen]]*. *M* gikk fast i *Pondus* (fra *Pondus* nr 5/2004 til nr 12/2006). Fra 2021 går stripen igjen fast i Pondus.

## Tegneserien

*M* er en kvasi-selvbiografisk serie som omhandler Mads Eriksen og vennene hans. I stripene opptrer Mads og hans samboer, «Madammen», i surrealistiske situasjoner i hjemmet, og serien har deres fascinasjon for Star Wars, Ringenes herre, Firefly, kaffe og annen populærkultur som fokalpunkt.

I striper datert etter seriens tilbakevending i 2021 opptrer ikke Madammen i serien lengre, og karakteren har blitt byttet ut med Mads' nye samboer.

## Utgivelser

### Bøker

* *M: De første årene* (2007)
* *M: Mperiet slår tilbake* (2008)
* *M: Sønn av Frank* (2009)
* *M: IV* (2010)
* *M: Marzan og Opars juveler* (2011)
* *M: Skrattens ridder gjenfødes* (2024)

### Hefter
* *M: første album*, utgitt sommeren 2005, Schibstedforlagene, *Humoralbum* 4/2005
* *M: andre album*, utgitt 2005-10-17, Schibstedforlagene, *Superalbum* høsten 2005
* *M julehefte*, utgitt 2005-11-21, Schibstedforlagene
* *M: Superalbum*, utgitt 2006-07-31, Schibstedforlagene
* *M julealbum 2006*, utgitt 2006-11-27, Schibstedforlagene
* *M julealbum 2007*, utgitt november 2007, Schibstedforlagene
* *M julealbum 2008*, utgitt 2008-11-24, Schibstedforlagene

## Referanser


## Eksterne lenker
* Mperiet – norsk fanwiki
Peder Bjørnson

**Peder Bjørnson** (1798–1871) var en norsk prest, mest kjent som far til Bjørnstjerne Bjørnson, og selv sønn av Bjørn Pederson Skei og Marie Christiansdatter Vestrum fra Toten. Marie nedstammet via tysk adel fra Ulvhild Olavsdatter, datter av Olav den hellige. Marie ble tidlig enke, etter at Bjørn hadde satt det meste av farsarven over styr. Peder Bjørnson var eneste sønn, og måtte som halvvoksen gutt overta farsgården Skei. Noen år senere solgte han gården så han fikk gjort opp arveskiftet med sine fire eldre søstre. Selv tok han fatt på å lese til artium og ble student i 1823, og med et nødskrik ferdig utdannet teolog i 1829. 
 
I 1831 giftet Peder Bjørnson seg med Inger Elise Nordraak (født 1808) fra Kragerø. De hadde møtt hverandre i hovedstaden, hvor en av Peders søstre var gift med Elises farbror. Elises far var husmannssønn fra Nordråk i Land, men kom tidlig til Kragerø og arbeidet seg opp til fullmektig i et handelshus. Elises bror var dekorasjonsmaler og ble far til komponisten Rikard Nordraak. Elise var imidlertid ikke så oppptatt v familien sin, men mer om Magdalene Sophie Buchholm, kjent som «Nordens Sapfo», som hadde tatt seg av Elise under oppveksten i Kragerø. Som ungjente imponerte hun andre tenåringer i småbyen med sitt rolige vesen, «*og det likte vi ikke*», erkjente Vilhelmine Dunker. 

Sønnen Bjørnstjerne beskrev sin far som en veldig trestamme, og sin mor som fuglekvitteret rundt den. I 1831 ble det nygifte paret forlagt til Kvikne, et fattig prestekall der deres første barn kom til verden i desember 1832, under stjernebildet Store bjørn han fikk navn etter. Peter Bjørnson hadde liten lyst til å gi den nyfødte navn etter sin far, og endret navnet «Bjørn» til «Bjørnstjern», som sønnen selv senere endret til «Bjørnstjerne». De fem yngre barna fikk mer vanlige navn som Mathilde, Anine, Peter, Emilie og Karl. 

Den 11. april 1838 ankom prestefamilien prestegården på Nesset i Romsdal. Det var på denne tiden sønnen Bjørnstjern, 5 år gammel, endret navnet sitt til Bjørnstjerne. Familien ble i Nesset i 14 år. 

Peder Bjørnson ble utnevnt til sogneprest i Søgne 18. september 1852 og var prest der frem til 1869. I 1858 viet han sønnen og svigerdatteren i Søgne gamle kirke. Han gjorde følgende notat i kirkeboken: 
:*«Vielse 11. september: Student og teaterdirektør Bjørnstjerne Martinius Bjørnson ble gift med jomfru Johanne Elisabet Caroline Reimers».

== Referanser ==
<references />

==Litteratur==
*[[Asbjørn Øverås]]1964: *Bjørnstjerne Bjørnsons foreldre : ætt og arv: ei korrigering og nyvurdering*, Aschehoug
*[[Edvard Hoem]] 2007: *Faderen – Peder Bjørnson forsvarar seg'' Oktober forlag 2007 ISBN 978-82-495-0429-9 

## Eksterne lenker
*
Gullpalmen

**Gullpalmen** (fransk: ***Palme d'Or***) er den mest prestisjefylte prisen som deles ut på filmfestivalen i Cannes. Gullpalmen er en av filmindustriens mest anerkjente priser, sammen med Oscar for beste fremmedspråklige film og Gullbjørnen. Den ble utdelt første gang i 1955 av en organisasjonskomité. Fra 1939 til 1954 var den fremste filmprisen *Grand Prix du Festival International du Film*. I 1964 ble Gullpalmen erstattet på nytt av *[[Grand Prix (Cannes filmfestival)|Grand Prix du Festival]]*, hovedsakelig grunnet opphavsrettsproblemer knyttet til betegnelsen Palme d'Or, før den igjen ble innført i 1974.

Det hender en gang i blant at prisen blir delt mellom flere filmer samme år.

## Vinnere av Gullpalmen

## Referanser


## Eksterne lenker
* Vinnere av gullpalmen, fra 1976 til nå, ved inntjening
* Festival-cannes.com, offisielt nettsted
* Cannes Film Festival  hos *Internet Movie Database*